Bókaútgáfan Uppheimar á Akranesi gerir það gott . Kiljur bókaútgáfunnar Uppheima á Akranesi gera það heldur betur gott þessar vikurnar . Bók sænska spennusagnahöfundarins Lizu Marklund „ Lífstíð “ sem út kom fyrir mánuði og fór þá beint í fyrsta sæti mest seldu bóka á markaðnum , er nú fjórðu vikuna í 1. sæti kiljulistans og í þriðja sæti yfir mest seldu bækurnar í öllum flokkum . Þá er Steinsmiðurinn eftir annan sænskan spennusagnahöfund Camilla Läckberg sem Uppheimar hefur útgáfuréttinn á , enn á lista yfir 15 mest seldu kiljurnar . Steinsmiðurinn kom út í byrjun apríl og var í sex vikur í efsta sæti kiljulistans . Af þessu að dæma er greinilegt að aðdáendahópur Lizu og Camillu fer stækkandi hér á landi .